
	Váš list číslo/zo dňa
	Naše číslo
	Vybavuje / tel.
	Šamorín

	
	RZP/15463/3181/2021
	Arnold Kocsis / 031/5900429
	12.05.2021


     Vec: Výzva na predloženie cenovej ponuky - zaslanie
     Dovoľujeme si Vás požiadať o predloženie cenovej ponuky na predmet zákazky:

„Zber, odvoz a zhodnotenie biologicky rozložiteľného kuchynského odpadu z domácností v meste Šamorín“

za účelom výberového konania.

     Špecifikácia predmetu zákazky a podmienok predloženia ponuky je uvedená v prílohe č. 1.

     Uvedenú požiadavku Vám predkladáme v súlade s ustanovením § 6 zákona č. 343/2015 Z. z. o verejnom obstarávaní v znení neskorších predpisov (ďalej len zákon).

     Zároveň žiadame o predloženie neoverenej kópie oprávnenia na podnikanie v predmete zákazky a čestného vyhlásenia o tom, že nemáte zákaz účasti vo verejnom obstarávaní (viď príloha č. 2). 
     Ponuku je možné predložiť elektronicky na mailovú adresu zp@samorin.sk, alebo v listinnej podobe osobne v uzatvorenej obálke s označením: „Zber, odvoz a zhodnotenie biologicky rozložiteľného kuchynského odpadu z domácností v meste Šamorín“ do podateľne verejného obstarávateľa v termíne do 31.05.2021 do 12.00. hodiny.

     V rámci cenovej ponuky vyžadujeme predloženie cenovej ponuky, platnej do 15.08.2021 podľa špecifikácie uvedenej v prílohe.

     Veríme, že sa verejného obstarávania zúčastníte a predložíte ponuku na požadovaný predmet obstarávania v súlade s touto výzvou a priloženou špecifikáciou.

S pozdravom










Csaba Orosz










primátor mesta

Príloha č. 1  Špecifikácia predmetu zákazky

Príloha č. 2 Čestné vyhlásenie o zákaze účasti

Príloha č. 1

Špecifikácia predmetu zákazky a podmienky predloženia ponuky
1. Identifikácia verejného obstarávateľa

Názov organizácie:
Mesto ŠAMORÍN

Sídlo organizácie:
Hlavná 37, 931 01 Šamorín

IČO:
00305723

DIČ:

2020370121

IČ DPH:
verejný obstarávateľ nie je platcom DPH

Kontaktná osoba:
Ing. Arnold Kocsis

Telefón:
0905761614

E-mail:
zp@samorin.sk
2. Názov predmetu zákazky
Zber, odvoz a zhodnotenie biologicky rozložiteľného kuchynského odpadu z domácností v meste Šamorín a prenájom nádob na zber odpadu, od 01.07. 2021 do 30.06.2022. 

3. Typ zmluvy 

Výsledkom obstarávania bude uzatvorenie Zmluvy o poskytovaní služieb na zber, odvoz a zhodnotenie biologicky rozložiteľného kuchynského odpadu z domácností KBV v trvaní od 01.07.2021 do 30.06. 2022. 

Súčasťou zmluvy bude príloha č. 1 – Návrh plnenia kritérií v ktorej budú uvedené jednotkové ceny za jednotlivé služby. 

4. Vymedzenie a opis predmetu zákazky

Predmetom zákazky je zber, odvoz a zhodnotenie biologicky rozložiteľného kuchynského odpadu z domácností KBV (ďalej len kuchynský odpad) v meste Šamorín, v zmysle zákona č. 79/2015 Z.z. o odpadoch a o zmene a doplnení niektorých zákonov (ďalej len zákon o odpadoch) a prenájom 120 litrových nádob na zber kuchynského odpadu z domácností.

V súlade s vyhláškou MŽP SR č. 365/2015 Z.z., ktorou sa ustanovuje Katalóg odpadov v platnom znení patrí kuchynský odpad do kategórie 20 01 08. Myslí sa tým kuchynský odpad, ktorý sa bude zbierať z domácností KBV od fyzických osôb na území mesta Šamorín.

CPV:

	Hlavný predmet: Hlavný slovník: 90500000-2
	Služby súvisiace s likvidáciou odpadu a odpadom

	Doplňujúce predmety: Hlavný slovník: 34928480-6
	Kontajnery a nádoby na odpad a odpadky

	Doplnkový slovník: PA01-7
	Krátkodobý prenájom


Verejný obstarávateľ požaduje aby uchádzač predložil ponuku v nasledovnom rozsahu:

· zber, odvoz a prepravu kuchynského odpadu katalógové číslo 20 01 08  z domácností na území mesta Šamorín do 120 litrových odpadových nádob (systémom výmena plnej nádoby za prázdnu a čistú nádobu).

· kuchynský odpad z domácností bude zbieraný do 120 litrových odpadových nádob ukladaním odpadu bez vreciek, alebo vložením v biodegradovateľných vreckách,

· zhodnotenie kuchynského odpadu vyzbieraného z domácností od fyzických osôb mesta Šamorín s možnosťou prítomnosti biodegradovateľných vreciek;

· počet nádob na zabezpečenie zberu kuchynského odpadu z domácností 60 ks v objeme 120 litrov,

· predpokladané množstvo vyzbieraného kuchynského odpadu, cca 300 t v období júl 2021 - jún 2022,

· prenájom 120 litrových odpadových nádob na zber biologicky rozložiteľného kuchynského odpadu v počte 60 ks, 

· vývoz nádob 1x za 7 dní,

· opravu, údržbu, a zabezpečovanie odpadových nádob podľa požiadaviek mesta Šamorín, vrátane doručenia odpadovej nádoby na mestom určené stanovištia,

· harmonogram vývozu, rajonizáciu zberu kuchynského odpadu verejný obstarávateľ nešpecifikuje, je to na dohode s dodávateľom služby
5. Hlavné miesto dodania alebo plnenia zákazky

Územie mesta Šamorín a zberné dvory mesta Šamorín podľa požiadaviek verejného obstarávateľa. 

6. Podmienky účasti vo verejnom obstarávaní a plnenia zmluvy

· Rozhodnutie Štátnej veterinárnej a potravinovej správy SR na činnosť zber a prepravu VŽP materiálu kategórie 3 písm. f) a písm. p) kuchynské odpady určené na ďalšie spracovanie podľa čl. 14 písm. k) nariadenia ES č. 1069/2009, alebo iný ekvivalentný doklad preukazujúci túto skutočnosť.

· Rozhodnutie Regionálnej veterinárnej a potravinovej správy na skladovanie VŽP materiálu kategórie 3 kuchynské odpady určené na ďalšie spracovanie podľa čl. 14 písm. k) nariadenia ES č. 1069/2009 v rámci SR, alebo iný ekvivalentný doklad preukazujúci túto skutočnosť.

· Rozhodnutie Štátnej veterinárnej a potravinovej správy SR o pridelení úradného čísla na činnosť: skladovanie VŽP materiálu kategórie 3 čl. 10 písm. p) kuchynské odpady určené na ďalšie spracovanie podľa čl. 14 písm. k) nariadenia ES č. 1069/2009 v rámci SR, alebo iný ekvivalentný doklad preukazujúci túto skutočnosť

· Oprávnenie na podnikanie v oblasti nakladania s odpadom (neoverená kópia)

· Čestné vyhlásenie, že uchádzač nemá zákaz účasti vo verejnom obstarávaní

7. Predpokladaná hodnota zákazky bez DPH

Predpokladaná hodnota zákazky poskytovania komunálnych služieb, zber, odvoz a zhodnotenie biologicky rozložiteľného kuchynského odpadu z domácností vrátane prenájmu 120 litrových nádob je 32 000  Eur bez DPH/ 38 400 Eur s DPH za obdobie 12 mesiacov (od 01.07.2021 do 30.06.2022).
8. Spôsob stanovenia ceny

· Cenové ponuky na poskytnutie služby musia zahŕňať všetky požiadavky  špecifikované v čl. 4:

	Položka
	Jednotka
	Jednotková cena bez DPH (€)
	Počet
	Cena spolu bez DPH (€)
	Sadzba DPH (€)
	Cena spolu s DPH (€)

	Vývoz nádoby
	ks
	
	60x52

3.120
	
	
	

	Prenájom nádoby
	ks
	
	60
	
	
	

	Zhodnotenie odpadu
	t
	
	300
	
	
	

	CELKOM
	-
	-
	-
	
	
	


· Služby musia byť nacenené ako celok, nie je možné predložiť cenovú ponuku na časť služby.

· Ponuková cena je výsledkom ocenenia priloženej špecifikácie požadovaných služieb, ktorá tvorí prílohu č. 1 Návrh na plnenie kritérií tejto výzvy

· Cenu za službu treba uvádzať v štruktúre: cena bez DPH, výška DPH v € a cena s DPH

· Ak uchádzač nie je platiteľom DPH, uvedie navrhovanú cenu celkom a zároveň uvedie, že nie je platiteľom DPH.

9. Obsah ponuky:

· Cenová ponuka –v zmysle Prílohy č. 1 tejto výzvy, do ktorej uchádzač zapracuje všetky náklady za jednotlivé úkony, tak aby bola cena kompletná,

· Vyplnená Príloha č. 2 - Identifikačné údaje uchádzača vrátane čestných vyhlásení

· Vyplnený podpísaný návrh zmluvy – príloha č. 3 tejto výzvy v jednom vyhotovení ako súhlas s predloženými obchodnými podmienkami,

· Rozhodnutie Štátnej veterinárnej a potravinovej správy SR na činnosť zber a prepravu VŽP materiálu kategórie 3 písm. f) a písm. p) kuchynské odpady určené na ďalšie spracovanie podľa čl. 14 písm. k) nariadenia ES č. 1069/2009, alebo iný ekvivalentný doklad preukazujúci túto skutočnosť.

· Rozhodnutie Regionálnej veterinárnej a potravinovej správy na skladovanie VŽP materiálu kategórie 3 kuchynské odpady určené na ďalšie spracovanie podľa čl. 14 písm. k) nariadenia ES č. 1069/2009 v rámci SR, alebo iný ekvivalentný doklad preukazujúci túto skutočnosť.

· Rozhodnutie Štátnej veterinárnej a potravinovej správy SR o pridelení úradného čísla na činnosť: skladovanie VŽP materiálu kategórie 3 čl. 10 písm. p) kuchynské odpady určené na ďalšie spracovanie podľa čl. 14 písm. k) nariadenia ES č. 1069/2009 v rámci SR, alebo iný ekvivalentný doklad preukazujúci túto skutočnosť

· Oprávnenie na podnikanie v oblasti nakladania s odpadom

10. Lehota viazanosti ponúk

Uchádzač sa zaväzuje, že jeho ponuka bude platná do 15.08.2021.

11. Doplňujúce požiadavky a informácie

Verejný obstarávateľ môže zrušiť použitý postup zadávania zákazky, ak sa zmenili okolnosti, za ktorých sa verejné obstarávanie vyhlásilo, alebo ak ponuky presiahnu výšku finančných prostriedkov určených v rozpočte mesta.

Verejný obstarávateľ si vyhradzuje právo zrušiť verejné obstarávanie, resp. neuzatvoriť zmluvu s úspešným uchádzačom v prípade, ak nastanú okolnosti, ktoré v čase uverejnenia výzvy nemohol predpokladať.

Verejný obstarávateľ si vyhradzuje právo neprijať ponuku v prípade, ak cena ponuky bude vyššia než predpokladaná hodnota zákazky.

Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi.

Príloha: – Návrh Zmluvy

Csaba Orosz

primátor mesta

Príloha

Návrh zmluvy

Zmluva o poskytovaní služieb na zber, odvoz a zhodnotenie biologicky rozložiteľného odpadu z domácností 

uzatvorená v súlade s § 269 ods. 2 zákona č. 513/1991 Zb. Obchodného zákonníka v znení neskorších predpisov a § 81 ods. 13 zákona č. 79/2015 Z.z. o odpadoch

(ďalej len „Zmluva“)

Článok I.

Zmluvné strany

Objednávateľ:


Mesto ŠAMORÍN
So sídlom:

Hlavná 37, 931 01 Šamorín

IČO:


00 305 723

DIČ:


2020370121

V zast.: 

Csaba Orosz, primátor mesta

Bankové spojenie: 

Ústav: 


Všeobecná úverová banka, a.s., 

Číslo účtu (IBAN): SK32 0200 0000 0009 2142 0122

BIC:


SUBASKBX

(v ďalšom texte len ako „Objednávateľ“ alebo „Mesto Šamorín“)

Poskytovateľ:

....................................................................
So sídlom:
............................................

IČO:


....................

DIČ:


....................

V zast.: 

............................................

Bankové spojenie:

Ústav: 


............................................

Číslo účtu:
............................./..............

IBAN:


............................................

BIC:



............................................

(v ďalšom texte len ako „Poskytovateľ“)

Článok II.

Predmet zmluvy

1. Predmetom tejto Zmluvy je záväzok Poskytovateľa vykonávať a poskytovať Objednávateľovi v súlade so zákonom č. 79/2015 Z.z. o odpadoch v znení neskorších predpisov služby v oblasti nakladania s biologicky rozložiteľným kuchynským odpadom z domácností KBV (kat. č. 20 01 08) na území Mesta Šamorín a záväzok Objednávateľa za riadne a včas vykonané a poskytnuté služby zaplatiť Poskytovateľovi dohodnutú cenu.

2. Na základe tejto Zmluvy sa Poskytovateľ zaväzuje vykonávať a poskytovať Objednávateľovi služby súvisiace so zberom, odvozom a zhodnotením biologicky rozložiteľného kuchynského odpadu z domácností KBV vznikajúcich na území Mesta Šamorín v súlade so zákonom NR SR č. 79/2015 Z. z. zákona o odpadoch a o zmene a doplnení niektorých zákonov a jeho vykonávacích predpisov v platnom znení pre nasledovné činnosti od 01.07.2021:

2.1 zber, odvoz a zhodnotenie biologicky rozložiteľného kuchynského odpadu z domácností (20 01 08) z domácností vznikajúcich na území Mesta Šamorín zo 120 l odpadových nádob od 01.07.2021.

2.2 prenájom 120 l odpadových nádob na biologicky rozložiteľný kuchynský odpad z domácností (20 01 08) a ich oprava, údržba, dezinfekcia a zabezpečovanie odpadových nádob a kontajnerov podľa požiadaviek Mesta Šamorín, vrátane doručenia odpadovej nádoby na určené stojisko od 01.07.2021.

3. Poskytovateľ sa zaväzuje, že bude vykonávať a poskytovať činnosti podľa tejto Zmluvy najmä v súlade so:

a) súťažnými podkladmi a s ponukou, ktorú Poskytovateľ predložil Objednávateľovi ako uchádzač vo verejnom obstarávaní „Zber, odvoz a zhodnotenie biologicky rozložiteľného kuchynského odpadu z domácností v meste Šamorín“,
b) všeobecne záväznými právnymi predpismi na území Slovenskej republiky, zákonom č. 79/2015 Z.z. o odpadoch a jeho vykonávacími predpismi v platnom znení (najmä Vyhláškou Ministerstva životného prostredia Slovenskej republiky č. 348/2020 z 13.novembra 2020, ktorou sa mení a dopĺňa vyhláška Ministerstva životného prostredia Slovenskej republiky č. 371/2015 Z.z. ktorou sa vykonávajú niektoré ustanovenia zákona o odpadoch v znení neskorších predpisov) (ďalej len Vyhláška č. 348/2020).
c) právnymi predpismi Európskej únie, najmä Nariadením Európskeho parlamentu a rady (ES) č. 1069/2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu a  ktorým sa zrušuje nariadenie (ES) č.  1774/2002 (nariadenie o  vedľajších živočíšnych produktoch)

d) všeobecne záväznými nariadeniami miestnej samosprávy (Mesta Šamorín), najmä všeobecne záväzným nariadením Mesta Šamorín platným na jeho území v súlade s ust. § 81 ods. 8 zákona č. 79/2015 Z.z. o odpadoch.
4. Poskytovateľ sa zaväzuje, poskytovať pravidelné – mesačné hlásenia o množstvách vyzbieraného biologicky rozložiteľného kuchynského odpadu (ďalej kuchynský odpad) vyprodukovaného v Meste Šamorín za účelom  posúdenia efektivity zavedenia triedeného zberu tejto zložky odpadu v porovnaní s mesačným množstvom vyprodukovaného a vyzbieraného zmesového komunálneho odpadu v Meste Šamorín. 

5. Poskytovateľ sa zaväzuje, zabezpečiť zber, prepravu, skladovania a  zhodnotenie biologicky rozložiteľného kuchynského odpadu v Meste Šamorín v súlade so zákonom č. 79/2015 Z.z. o odpadoch v platnom znení a v zmysle jeho vykonávacích predpisov a Nariadením Európskeho parlamentu a rady (ES) č. 1069/2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu a  ktorým sa zrušuje nariadenie (ES) č.  1774/2002 (nariadenie o  vedľajších živočíšnych produktoch).
Článok III.

Spôsob a podmienky vykonávania činnosti podľa tejto zmluvy

1. Poskytovateľ sa zaväzuje riadne vykonávať a poskytovať Objednávateľovi služby od 01.07.2021 v súlade s Vyhláškou č. 348/2020, ktorá stanovuje minimálne požiadavky na frekvenciu odvozu a druh zberných nádob na zber kuchynského odpadu minimálne 1x za 7 dní v období marec až november a minimálne 1x za 14 dní v období december až február.
2. Deň zberu v týždni ako aj rajonizáciu zberu kuchynského odpadu na území Šamorín a zber kuchynského odpadu zo zberných dvorov poskytovateľ zabezpečí obstarávateľovi po vzájomnej dohode na základe efektivity, potrieb a vzdialenosti medzi jednotlivými stojiskami. 
3. Objednávateľ určí miesta, kde budú 120 litrové nádoby na zber kuchynského odpadu z KBV v celkovom počte 60 ks umiestnené s využitím existujúcich stojísk na komunálny odpad v KBV. Poskytovateľ za zaväzuje zabezpečiť zber a odvoz kuchynského odpadu z nádob rozmiestnených podľa potrieb objednávateľa. 
Tabuľka č. 1 - Predpokladaný počet stojísk, na ktorých budú umiestnené 120 litrové nádoby na zber kuchynského odpadu v jednotlivých častiach mesta. Celkový predpokladaný počet rozmiestených 120 litrových nádob na zber kuchynského odpadu je 60 ks.
	Lokalita
	Predpokladaný počet 120 lit. nádob umiestnených v lokalite

	Bratislavská ulica
	4

	Čilistovská 
	3

	Dunajská 
	7

	Gazdovský rad
	7

	Hlavná 
	10

	Hlboká
	4

	Hviezdna
	1

	Kasárenská
	3

	Mestský majer
	3

	Rybárska
	4

	Sídlisko Platan
	5

	Školská
	6

	Veterná
	3


4. Údaje týkajúce sa množstva zberných nádob, ako aj počtu stojísk v Tabuľke č. 1 tejto Zmluvy sú predpokladané a Mesto Šamorín si vyhradzuje právo jednostranne meniť a upravovať počet zberných nádob (napr. z dôvodu zvýšenia počtu obyvateľov, vzniku nových častí, zón alebo ulíc), ako aj ich frekvenciu vývozu podľa potrieb obyvateľov Mesta Šamorín (Objednávateľa) v odpadovom hospodárstve s čím Poskytovateľ bez výhrad súhlasí a zaväzuje dodržiavať.

5. Poskytovateľ sa zaväzuje, že predmetom fakturácie budú len skutočne vykonané práce, poskytnuté služby a skutočne zhodnotené a zneškodnené objemy odpadu, podložené dokladom o jeho zhodnotení a zneškodnení (váženka), v opačnom prípade bude Poskytovateľom vystavená faktúra považovaná za neoprávnene vystavenú.

6. Predpokladané množstvo kuchynského odpadu vyprodukovaného v období mesiacov júl 2021 až jún 2022 je 300 t. 

V.

Čas a miesto plnenia

1. Zmluva sa uzatvára na dobu určitú v trvaní od 01.07.2021 do 30.06.2022.

2. Miestom plnenia je územie Mesta Šamorín.

VI.

Cena predmetu Zmluvy a platobné podmienky

1. Cena za predmet Zmluvy (pri predpokladaných množstvách uvedených v článku III. tejto Zmluvy) je stanovená dohodou zmluvných strán a v súlade s ponukou Poskytovateľa, a to nasledovne:

	Položka
	Jednotka
	Jednotková cena bez DPH (€)
	Počet
	Cena spolu bez DPH (€)
	Sadzba DPH (€)
	Cena spolu s DPH (€)

	Vývoz nádoby
	ks
	
	60x52

3.120
	
	
	

	Prenájom nádoby
	ks
	
	60
	
	
	

	Zhodnotenie odpadu
	t
	
	300
	
	
	

	CELKOM
	-
	-
	-
	
	
	


Predpokladaná cena spolu za činnosti vykonávané od 01.07.2021 – 30.06.2022 uvedené v tejto zmluve :

Cena bez DPH:



EUR

Slovom:




EUR

DPH 20 % vo výške:


EUR

Cena s DPH:



EUR

Slovom:

....................................  Euro
2. Zmluvná cena  je stanovená v súlade so zákonom Národnej rady Slovenskej republiky č. 18/1996 Z.z. o cenách v znení neskorších predpisov, a sú v nej obsiahnuté všetky náklady Poskytovateľa s riadnym splnením predmetu Zmluvy (čl. I. Zmluvy).

3. Poskytovateľ je oprávnený fakturovať Objednávateľovi vždy len cenu za skutočne vykonané činnosti a poskytnuté služby (vývozy, tony). 

4. V prílohe č. 1 tejto Zmluvy sú uvedené jednotkové ceny, ktoré sú podkladom pre výpočet ceny za poskytnuté služby.

5. Do položky „Jednotková cena/vývoz bez DPH“ je započítaný nie len fyzický zber a odvoz kuchynského odpadu z domácností zo 60 ks 120l nádob, ale aj všetky náklady na vykonanie nasledovných činností:
· ak pracovník poskytovateľa zodpovedný za vývoz/zber zistí, že odpadová nádoba je používaná v rozpore s platným VZN Mesta Šamorín a systémom zberu, upozorní na túto skutočnosť nájomcu odpadovej nádoby a odmietne prevziať odpadovú nádobu na vyprázdnenie a o tejto skutočnosti informuje Mesto Šamorín.
· zodpovedný pracovník vykonávajúci vývoz/zber odpadu, vráti odpadovú nádobu na pôvodné miesto kde bola nádoba umiestnená.
· v prípade že dôjde k nevyvezeniu smetnej nádoby z dôvodu pochybenia na strane poskytovateľa ten je povinný smetnú nádobu vyviesť v lehote do 24 hod od nahlásenia reklamácie.
· zabezpečenie čistoty na stanovištiach s odpadovými nádobami a to naložením  a odvezením zodpovedajúceho typu odpadu nachádzajúceho sa mimo príslušnej nádoby.
· do položky „Jednotková cena /vývoz bez DPH“ bude započítaný nie len fyzický zvoz odpadu od poplatníka, ale aj všetky dopravné náklady spojené s manipuláciou a dopravou odpadu na miesto konečného zhodnotenia.

6. Do položky „Jednotková cena/nájom odpadovej nádoby bez DPH“ je započítaný nie len fyzický nájom za prenájom zberovej nádoby, ale aj všetky náklady potrebné na vykonanie nasledovných činností.
· povinnosť odpadovú nádobu udržiavať v prevádzkyschopnom stave, v prípade poškodenia odpadovej nádoby alebo jej časti je potrebné zabezpečiť jej opravu, alebo výmenu, všetky náklady spojené s touto činnosťou.
· oprava poškodenej smetnej nádoby, alebo jej výmena, prípadne dodanie novej smetnej nádoby na miesto určené mestom pre uloženie zbernej nádoby bude vykonávané po dohode s Mestom Šamorín v určený deň v týždni to jest 52  krát ročne, súčasťou ceny sú aj všetky ostatné náklady spojené s touto činnosťou (napr. obstaranie, nákup, odpadových nádob  a ich komponentov).
7. Cena za predmet Zmluvy bude Objednávateľom uhrádzaná mesačne za služby skutočne poskytnuté v tomto mesiaci Poskytovateľom, a to na základe Poskytovateľom vystavených faktúr. Podkladom pre vystavenie každej faktúry je potvrdenie o zhodnotení kuchynského odpadu v zmysle platných právnych predpisov a výkaz o zrealizovaných vývozoch a poskytnutých službách, ako aj vážne lístky.

8. Daňové doklady – faktúry musia obsahovať údaje v súlade s touto zmluvnou a platnou právnou úpravou v SR a EÚ. V prípade, ak faktúra nebude obsahovať predpísané náležitosti je Objednávateľ oprávnený vrátiť ju Poskytovateľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry Objednávateľovi.

9. Faktúry sú splatné do 30 dní odo dňa ich doručenia Objednávateľovi. Za deň úhrady sa považuje deň odpísania z účtu Objednávateľa.

10. Zmluvné strany sa z dôvodu opatrnosti ďalej vzájomne dohodli, že v prípade akýchkoľvek pochybností o tom, či náklady (výdavky) Poskytovateľa sú alebo nie sú započítané do zmluvnej ceny platí, pokiaľ sa zmluvné strany písomne nedohodnú inak, že zmluvná cena zahŕňa Poskytovateľom poskytnutú službu a jeho náklady (výdavky) na jej poskytnutie.  

VII.

Povinnosti zmluvných strán

1. Poskytovateľ sa na základe tejto zmluvy zaväzuje a je povinný najmä:

1.1 poskytovať Objednávateľovi služby podľa tejto zmluvy riadne a včas,

1.2 konať a postupovať pri plnení predmetu tejto Zmluvy s odbornou starostlivosťou,

1.3 realizovať predmet zmluvy tak, aby nedochádzalo k negatívnym vplyvom na životné prostredie, aby nebola ohrozená bezpečnosť cestnej premávky a aby nedochádzalo ku škodám na majetku Objednávateľa alebo tretích osôb,

1.4 udržiavať odpadové nádoby v prevádzkyschopnom stave,

1.5 zabezpečiť dezinfekciu odpadových nádob ktorých vývoz zabezpečuje Poskytovateľ, a to pri každom vývoze.

1.6 opraviť odpadové nádoby v prípade vzniku poškodenia pri manipulácii s nimi, ak toto poškodenie zaviní Poskytovateľ, resp. jeho zamestnanci a to najneskôr do 3 pracovných dní nahlásenia poškodenia odpadovej nádoby alebo jej časti Objednávateľom, pričom v prípade, ak toto poškodenie bude vylučovať opravu Poskytovateľ sa zaväzuje zabezpečiť v tomto termíne výmenu nádoby a to na svoje náklady,

1.7 vykonávať vývoz odpadových nádob na kuchynský odpad len po 6:00 hod.,

1.8 zabezpečiť čistotu na stanovištiach s odpadovými nádobami na kuchynský odpad a to naložením a odvezením zodpovedajúceho typu odpadu nachádzajúceho sa mimo príslušnej nádoby,

1.9 pri poskytovaní služieb podľa tejto Zmluvy dodržiavať všeobecne záväzné protipožiarne, hygienické a bezpečnostné prepisy, 

1.10 upozorniť Objednávateľa služby na zber, odvoz a znehodnotenie kuchynského odpadu, že odpadová nádoba je používaná v rozpore s platným VZN Mesta Šamorín a systémom zberu, pričom v takomto prípade je zároveň povinný odmietnuť prevziať odpadovú nádobu na vyprázdnenie a o tejto skutočnosti informovať Objednávateľa,

1.11 vrátiť odpadovú nádobu na pôvodné miesto, kde bola Objednávateľom umiestnená.

1.12 viesť evidenciu stanovištia odpadových nádob so skutočnou frekvenciou vývozov ako podklad pre fakturáciu.

1.13 viesť evidenciu množstva odvezeného kuchynského odpadu a spôsob nakladania s ním.

1.14 informovať Objednávateľa o skutočnosti, že na niektorých miestach je objem smetnej nádoby určenej pre danú lokalitu nepostačujúci (napr. zamestnanci Poskytovateľa zistia, že pri zbere odpadu z konkrétneho stanovišťa je vždy zberná nádoba preplnená a v okolí zbernej nádoby sa nachádza ďalší kuchynský odpad, ktorý nevojde do odpadovej nádoby na to určenej a pod.).

1.15 informovať Objednávateľa o skutočnosti, že na niektorých miestach je objem smetnej nádoby určenej pre danú lokalitu predimenzovaný (napr. zamestnanci Poskytovateľa zistia, že pri zbere odpadu z konkrétneho stanovišťa je zberná nádoba nevyužitá v celom svojom objeme)

1.16 bezodkladne odstrániť znečistenie z verejného priestranstva, stanovišťa zberných nádob alebo iného priestranstva a ich okolia, ktoré vzniklo v dôsledku premiestňovania odpadových nádob.

1.17 Vymieňať odpadové nádoby tak, aby nedošlo k hygienickým, bezpečnostným, požiarnym a iným ohrozeniam, ku škode na majetku alebo k poškodeniu životného prostredia.

1.18 uskutočniť náhradný vývoz odpadu ak nebolo možné dodržať dohodnutý harmonogram vývozu z dôvodu vyššej moci (nepriaznivé poveternostné podmienky, porucha zberového vozidla atď.), najneskôr do 24 hodín od pôvodne dohodnutého termínu,

1.19 zabezpečiť zhodnotenie vyzbieraného kuchynského odpadu v súlade so zákonom č. 79/2015 Z.z. o odpadoch v platnom znení a v zmysle jeho vykonávacích predpisov a Nariadením Európskeho parlamentu a rady (ES) č. 1069/2009.

2. Poskytovateľ vyhlasuje, že:

a) má k dispozícii všetky oprávnenia a povolenia, ktorú sú v zmysle platných právnych predpisov potrebné na riadne a včasné plnenie predmetu Zmluvy,

b) disponuje potrebnými a spôsobilými materiálmi i personálnymi zložkami na riadne a včasné plnenie predmetu Zmluvy.

3. Zmluvné strany sa zavažujú poskytovať si navzájom nevyhnutnú súčinnosť pri plnení predmetu zmluvy bez zbytočného odkladu.

4. Zmluvné strany sa vzájomne dohodli, že Objednávateľ je oprávnený vykonávať kontrolu kvality a rozsah poskytovaných a dodaných služieb na základe tejto Zmluvy.

VIII.

Zodpovednosť za vady, náhrada škody a zmluvné pokuty 

1. V prípade, ak Poskytovateľ nedodrží dojednané frekvencie vývozu komunálneho odpadu v zmysle tejto zmluvy (alebo programu vývozu komunálneho odpadu) má Objednávateľ nárok na zmluvnú pokutu vo výške 100,- € za každé závažné porušenie frekvencie vývozu komunálneho odpadu v zmysle tejto zmluvy (alebo programu vývozu komunálneho odpadu). Za závažné porušenie frekvencie vývozu komunálneho odpadu v zmysle tejto zmluvy (alebo programu vývozu komunálneho odpadu) sa na účely tejto zmluvy považuje, ak Poskytovateľ neuskutoční náhradný vývoz odpadu, ktorý nebolo možné vyviesť podľa dohodnutej frekvencie vývozu komunálneho odpadu v zmysle tejto zmluvy (alebo programu vývozu komunálneho odpadu) zo závažných dôvodov (vyššia moc) - napríklad poveternostné podmienky, porucha zberového vozidla a podobne a to najneskôr do 24 hodín od pôvodného termínu vývozu.

2. V prípade, ak ktorákoľvek zmluvná strana poruší akúkoľvek povinnosť, ktorá zmluvnej strane vyplýva z tejto zmluvy alebo zo súťažných podkladov iným spôsobom ako je uvedené v tomto článku, je povinná zaplatiť druhej zmluvnej strane zmluvnú pokutu vo výške 100,- €, ak táto zmluva neurčuje inú výšku zmluvnej pokuty.

3. V prípade ak bude Objednávateľ v omeškaní s platením oprávnene vystavenej faktúry podľa tejto Zmluvy, má Poskytovateľ nárok na úrok z omeškania vo výške 0,03% z dlžnej sumy za každý deň omeškania.

IX.

Ukončenie zmluvy

1. Zmluvné strany sa vzájomne dohodli, že Zmluva zaniká:

a) kedykoľvek na základe písomnej dohody zmluvných strán; zmluva v tomto prípade zaniká k dohodnutému dňu,

b) zánikom Poskytovateľa bez právneho nástupcu,

c) zánikom oprávnenia Poskytovateľa vykonávať činnosti, ktoré tvoria predmet tejto Zmluvy alebo

d) písomným odstúpením od zmluvy,

e) písomnou výpoveďou zo strany Objednávateľa s výpovednou lehotou 2 mesiacov, pričom lehota začína plynúť prvého dňa mesiaca nasledujúceho po mesiaci, v ktorom bola výpoveď doručená Poskytovateľovi

f) uplynutím dohodnutej lehoty.

2. Poskytovateľ je od tejto Zmluvy oprávnený odstúpiť v prípade, ak bude Objednávateľ v omeškaní s platením oprávnene vystavenej faktúry podľa tejto Zmluvy o viac ako 60 dní odo dňa jej doručenia.

3. Objednávateľ je oprávnený odstúpiť od Zmluvy v prípade podstatného porušenia tejto zmluvy zo strany Poskytovateľa. Za podstatné porušenie tejto zmluvy zmluvné strany považujú najmä ak Poskytovateľ:
a) každé závažné preukázateľné porušenie platných právnych predpisov v oblasti odpadového hospodárstva súvisiace s predmetom tejto Zmluvy preukázateľným porušením sa rozumie rozhodnutie príslušného štátneho orgánu o uložení sankcie,

b) bez predchádzajúceho písomného súhlasu Objednávateľa zastaví poskytovanie služieb súvisiacich s predmetom plnenia na dobu dlhšiu ako 3 dni, alebo inak prejavuje svoj úmysel nepokračovať v plnení tejto zmluvy,

c) bez predchádzajúceho písomného súhlasu Objednávateľa, prevedie všetky alebo niektoré práva a záväzky vyplývajúce z tejto zmluvy na tretie osoby,

d) stratí spôsobilosť na poskytovanie služieb, ktoré sú predmetom tejto zmluvy (napr. stratí nevyhnutné legislatívou požadované oprávnenia a pod.).

4. Odstúpením od zmluvy zanikajú všetky práva a povinnosti zmluvných strán zo Zmluvy a jeho účinky nastávajú dňom doručenia druhej zmluvnej strane. Odstúpenie od zmluvy sa nedotýka nároku na náhradu škody vzniknutej porušením Zmluvy a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení Zmluvy.

X.

Záverečné ustanovenia

1. Poskytovateľ berie na vedomie, že táto Zmluva je povinne zverejňovanou zmluvou podľa § 5a zákona č. 211/2000 Z.z. o slobodnom prístupe k informáciám, v znení neskorších predpisov.
2. Táto Zmluva je platná dňom podpisu oboma zmluvnými stranami a účinnosť nadobúda podľa § 47a ods. 1 zákona č. 40/1964 Zb. v znení neskorších predpisov (Občiansky zákonník) dňom nasledujúcim po dni jej zverejnenia na webovom sídle povinnej osoby (Objednávateľa).
3. Túto zmluvu je možné meniť a dopĺňať len písomnými a očíslovanými dodatkami po odsúhlasení oboma zmluvnými stranami, inak sú neplatné. Pri zmene zmluvy sa zmluvné strany budú riadiť § 18 zákona č. 343/2015 Z.z.
4. Práva a povinnosti výslovne neupravené touto Zmluvou sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov, zákona č. 79/2015 Z.z. o odpadoch a o zmene a doplnení niektorých zákonov v znení neskorších predpisov a ostatnými všeobecne záväznými právnymi predpismi na území Slovenskej republiky.

5. Prípadné spory sa zmluvné strany zaväzujú riešiť prednostne vzájomnými rokovaniami cestou zmieru. Pokiaľ takéto riešenie nebude úspešné, zaväzujú sa riešiť prípadné spory cestou príslušných súdov Slovenskej republiky.

6. V prípade, ak budú niektoré ustanovenia tejto zmluvy vyhlásené za neplatné alebo neúčinné (hoc aj v dôsledku príslušných právnych predpisov), nezakladajú neplatnosť celej Zmluvy. Zmluvné strany sa v takomto prípade zaväzujú upraviť tieto ustanovenia tak, aby nová úprava bola čo najbližšie úprave pôvodnej a umožnila dosiahnuť účel tejto Zmluvy.

7. Táto zmluva sa vyhotovuje v štyroch exemplároch, pričom každá zo zmluvných strán obdrží dve vyhotovenia.
8. Zmluvné strany zhodne prehlasujú, že ich zmluvné prejavy sú dostatočne zrozumiteľné a určité, ich zmluvná voľnosť nie je ničím obmedzená a právny úkon je urobený v predpísanej forme. Zmluvné strany zároveň prehlasujú, že túto Zmluvu si riadne prečítali, jej obsahu porozumeli, vyhlasujú, že bola uzavretá podľa ich pravej a slobodnej vôle, a na znak súhlasu s jej obsahom túto vlastnoručne podpisujú.
V Šamoríne dňa .....................



V ....................., dňa .....................

Za Objednávateľa:






Za Poskytovateľa:

__________________________


                __________________________

           Csaba Orosz




          primátor mesta 

Príloha č. 2

Čestné vyhlásenie

o zákaze účasti vo verejnom obstarávaní

Názov, sídlo uchádzača, IČO týmto čestne prehlasujem, že plním podmienku účasti podľa § 32 ods. 1 písm. f) zákona č. 343/2015 Z.z. v znení neskorších predpisov a deklarujem ju týmto čestným vyhlásením podľa § 32 ods. 2 písm. f).

Vyhlasujem,

že uchádzač nemá uložený zákaz účasti vo verejnom obstarávaní.

Miesto dňa

Podpis štatutárneho zástupcu uchádzača

S pozdravom


Csaba Orosz

primátor mesta

